være en meget fast Karakter, der under selv de forskelligste ydre 

 Forhold var tilstede; hos Glyceria fluitans f. Eks. fandtes Papillerne 

 baade paa Luftbladene og paa de under Vandet udviklede Blade 

 og er allerede tilstede længe før Bladet udfoldes. Ganske vist fandt 

 jeg Tilfælde, navnlig hos visse Arter af Slægten Car ex, i hvilke der 

 hos samme Art var stor Forskellighed med Hensyn til Papillernes 

 Uddannelse, idet nogle Individer havde stærkt fremtrædende Pa- 

 piller, medens de hos andre var faa og svage eller manglede ganske ; 

 men Materialet satte mig ikke i Stand til at afgøre, hvorvidt disse 

 Forskelligheder skyldtes forskellige Kaar eller beroede paa, at jeg- 

 havde med forskellige faste Varieteter at gøre. 



Men selv om denne Karakter i mange Tilfælde er „fast", o: ikke 

 betinget af specielle ydre Forhold, er det jo langt fra givet, at den 

 hos alle Arter er fast, og jeg fortsatte derfor min Søgen efter Arter, 

 hos hvilke Papillerne maatte vise sig at være specielt betingede af 

 bestemte ydre Forhold. At faa dette konstateret, forekommer mig 

 nemlig at være af stor Vigtighed for Forstaaelsen af disse Dannelser 

 i det hele taget. Det synes mig nemlig paa Forhaand mest sand- 

 synligt, at Papillerne ikke er opstaaede som en af de ydre Faktorer 

 fra Begyndelsen af uafhængig Karakter, men at de oprindelig har 

 været betingede af visse ydre Kaar, og at de saa, idet Planten 

 stadig voksede under disse Kaar, er bleven fæstnede saaledes, at 

 de tilsidst ogsaa udvikles, selv om de ydre Forhold, der oprindelig 

 betingede deres Ontogenese, ikke længere er tilstede. 



I Vinteren 1900 undersøgte jeg med et andet Forrnaal for Øje 

 Bladets Bygning hos Individer af Aira caespitosa, der voksede paa 

 en solaaben Skoveng i Jonstrup Vang; jeg saa da, at der fandtes 

 Papiller paa disse Individers Blade, hvilket overraskede mig meget, 

 da jeg ikke tidligere havde set Papiller hos Aira caespitosa, skønt 

 jeg til Brug for Fremstillingen i mit Arbejde: „De danske Blomster- 

 planters Naturhistorie" ogsaa havde foretaget en mikroskopisk Under- 

 søgelse af Bladbygningen hos denne Art. Hvad enten jeg nu tid- 

 ligere har overset Papillerne eller jeg til Undersøgelse har haft et 

 Individ, der manglede Papiller, saa blev det mig nu ved Under- 

 søgelse af Planter fra forskellige Lokaliteter snart klart, at i Over- 

 ensstemmelse med de ydre Betingelsers Forskellighed er Papillerne 

 hos denne Art snart tilstede, snart mangler de ganske eller er færre 

 og svagere end ellers. Vi har saaledes her en Plante, hvor det 

 bliver muligt at studere Betingelserne for Papillernes Ontogenese. 



15* 



